****

**A SZAKDOLGOZAT ÉS DISSZERTÁCIÓ ELKÉSZÍTÉSÉNEK ÚTMUTATÓJA**

**2019**

**PARTIUMI KERESZTÉNY EGYETEM**

**Nagyvárad**

**Gazdaság- és Társadalomtudományi Kar**

**Gazdaságtudományi Tanszék**

***BA: Menedzsment,***

***Kereskedelmi, turisztikai és szolgáltató egységek gazdaságtana,***

***Bank és pénzügy***

***MA: Vállalkozások fejlesztésének menedzsmentje,***

***Idegenforgalmi gazdálkozás***

Tartalomjegyzék

[I. Általános rendelkezések 3](#_Toc500341823)

[II. A szakdolgozat és disszertáció tartalmi és formai követelményei 3](#_Toc500341824)

[II.1. A szakdolgozat és disszertáció szerkezeti felépítése és tartalma 3](#_Toc500341825)

[II.2. A szakdolgozat és disszertáció általános formai követelményei 8](#_Toc500341826)

[II.3. A szakdolgozat és disszertáció hivatkozási módja és az irodalomjegyzék 9](#_Toc500341827)

[III. Végső rendelkezések 14](#_Toc500341828)

[IV. Mellékletek 15](#_Toc500341829)

# Általános rendelkezések

A szakdolgozat/disszertáció elkészítése és nyilvános védése az alap- és mesterképzős tanulmányok befejezésének, a diploma megszerzésének utolsó momentuma. Alapvető követelmény minden hallgató esetében, hogy a választott témát és feladatot az egyetemen tanultakra támaszkodva, az szak által igényelt színvonalon dolgozza ki és oldja meg.

**Szakdolgozatot** írnak az alapképzésben résztvevő hallgatók.

**Disszertációt** írnak a mesterképzésben résztvevő hallgatók.

A szakdolgozatok és disszertációk témáit a Gazdaságtudományi tanszék jelöli ki úgy, hogy azok a képzési szintnek és az adott szaknak megfelelő céllal összhangban legyenek. Lehetőség van arra is, hogy a hallgató saját szakdolgozat/disszertáció témával jelentkezzen. A hallgató által önállóan megfogalmazott téma befogadásáról a felkért konzulens dönt, figyelembe véve az adott hallgató szakjának képzési kimeneti követelményeit. A szakdolgozatot, illetve disszertációt egypéldányban a megadott határidőig és helyen kell leadni. Az a dolgozat, amely a leadási határidő előtt legalább két héttel nem került bemutatásra a konzulensnek, nem fogadható el.

# A szakdolgozat és disszertáció tartalmi és formai követelményei

## II.1. A szakdolgozat és disszertáció szerkezeti felépítése és tartalma

A **szakdolgozat** terjedelme 40-60 oldal, a **disszertáció** terjedelme 50-70 oldal mellékletek nélkül. A szakdolgozatot és disszertációt – témától függően – lehetőleg az alábbi szerkezeti felépítés mentén szükséges elkészíteni:

* Külső borító
* Belső címlap
* Tartalomjegyzék
* Introducere
* Bevezetés
* 1. Szakirodalmi áttekintés
* 2. Anyag és módszer, valamint kutatási célkitűzések/kérdések
* 3. Eredmények és azok értékelése
* 4. Következtetések és javaslatok
* Összefoglalás
* Irodalomjegyzék
* Mellékletek

A fenti tagozódás egyúttal a szakdolgozat és a disszertáció főbb fejezeteit jelenti. A formai követelményeket, valamint az alkalmazott hivatkozási rendszert a *II.2* és *II.3.* alfejezetekben ismertetjük.

1. Táblázat: A szakdolgozat és a disszertáció tartalmi követelményei

|  |  |  |
| --- | --- | --- |
| **Fejezet** | **Szakdolgozat** | **Disszertáció** |
| Bevezetés | * általánosabb problémák megfogalmazása * a kutatási kérdés megfogalmazása * a vizsgált téma relevanciája * általános és specifikus célkitűzések megfogalmazása * a specifikus célokhoz kapcsolódó konkrét feladatok megfogalmazása * elfogadható egy célkitűzés és az ahhoz rendelt egy konkrét feladat megfogalmazása is | * komplex problémák, feladatok megfogalmazása * a kutatási kérdés megfogalmazása * a vizsgált téma relevanciája * általános és specifikus célkitűzések megfogalmazása * a specifikus célokhoz kapcsolódó konkrét feladatok megfogalmazása |
| Szakirodalmi áttekintés | * legalább 15-20 minőségi szakirodalom (nem tartalmazza az internetes forrásokat) * aktuális hazai és magyarországi irodalmak feldolgozása | * legalább 25-30 minőségi szakirodalom (nem tartalmazza az internetes forrásokat) * a felhasznált források legalább 20%-a nemzetközi * korszerű irodalmak * diverzifikált szakirodalmak (szakkönyvek, tudományos folyóirat cikkek) * kritikai feldolgozás és értékelés |
| Módszertan és kutatási kérdések/célkitűzések/ hipotézisek | * a képzés során elsajátított alapvető módszerek alkalmazása (a módszer megválasztása a célkitűzések és az azokhoz rendelt feladatok alapján történik) | * a képzés során elsajátított, magasabb szintű vagy többféle módszer alkalmazása (a módszer megválasztása a célkitűzések és az azokhoz rendelt feladatok alapján történik) |
| Eredmények és azok értékelése | * a választott téma megfelelő részletességű kidolgozása, az eredmények önálló, elemző bemutatása | * a választott téma megfelelő részletességű kidolgozása, az eredmények önálló elemző, értékelő bemutatása * az eredmények összehasonlítása a szakirodalmakban leírtakkal vagy más forrásokkal * integrált gondolkodásmód és szintetizálási képesség bizonyítása |
| Következtetések és javaslatok | * önálló következtetések levonása | * önálló következtetések levonása, témától függően gyakorlatban hasznosítható javaslatok megfogalmazása |

**Külső borító – román nyelven** (1. sz. melléklet)

A külső borítón fel kell tüntetni: az egyetem, kar, szak, a hallgató és témavezető nevét, témavezető fokozatát, titulusait, az évszámot

A külső borító feliratai (aranyozott betűkkel):

Alapképzés esetén: LUCRARE DE LICENȚĂ

Mesterképzés esetén: DISERTAȚIE

**Belső címlap – román és magyar nyelven** (1. sz. melléklet)

Tartalmazza a borítólapon szereplő információkat, kiegészítve a dolgozat címével román és magyar nyelven. Belső fedőlap román és magyar nyelven is készül. Ezeket az oldalakat nem kell megszámozni!

**Tartalomjegyzék**

A dolgozat 3. oldalán tüntessük fel, automatikus hivatkozás formájában kell elkészíteni, amely az egyes fejezetek címeinek címsorokba történő szerkesztését feltételezi.

**Introducere**

A dolgozat bevezetője román nyelven. A tartalmi követelményeket lásd a ***Bevezetés*** részletes leírásánál.

**Bevezetés**

Tartalmazza a témaválasztás hátterét, a kutatási probléma megfogalmazását, a téma elméleti és gyakorlati jelentőségének és aktualitásának indoklását. A továbbiakban ismertetni szükséges a kutatási problémákhoz kapcsolódó általános és specifikus célkitűzések, kutatási kérdések, alkalmazott módszerek és eljárások rövid ismertetését, az elemzés menetét, a várható eredményeket, valamint a dolgozat szerkezeti felépítését. (maximum 3 oldal).

**Rövidítések jegyzéke**

Ha vannak a dolgozatunkban gyakran visszatérő rövidítések, mozaikszavak, melyek a laikus olvasó számára ismeretlenek lehetnek, célszerű azokat abc-rendbe szedve a dolgozat elején összefoglalni. Rövidítéseket, mozaikszavakat csak úgy használjunk a dolgozatunkban, ha azokat a szövegben való legelső megjelenésükkor azonnal feloldjuk – függetlenül attól, hogy azt esetleg a rövidítések jegyzékében is megjelenítettük. Pl. „Partiumi Keresztény Egyetem (PKE)”, ezt követően elegendő a „PKE” rövidítést alkalmazni.

**Táblázatok jegyzéke**

A táblázatok gyors vissza- és megkereshetősége szempontjából szükséges ilyen jegyzéket készíteni. Tartalmazzaa táblázat sorszámát, címét, valamint a dolgozat oldalszámát, ahol megtalálható. Szövegszerkesztőben automatikusan generálható.

**Ábrák és grafikonok jegyzéke**

Az ábrák és grafikonok gyors vissza- és megkereshetősége szempontjából szükséges ilyen jegyzéket készíteni. Tartalmazzaa táblázat sorszámát, címét, valamint a dolgozat oldalszámát, ahol megtalálható. Szövegszerkesztőben automatikusan generálható.

**Szakirodalmi áttekintés**

Az *1. táblázatban* feltüntetett kritériumok szerint, a témával összefüggő, ahhoz szorosan kapcsolódó szakirodalom feldolgozása. A szakirodalmi áttekintés a szakdolgozat és disszertáció elméleti megalapozását hivatott betölteni, tehát nem tananyag vagy idézetek egymásutánja, hanem a választott témával kapcsolatos aktuális szakirodalmak szintézise. Az irodalmi feldolgozásban ismertetett tényeket kritikailag elemezni, értékelni kell. Ennek a fejezetnek az ajánlott terjedelme maximum a dolgozat 25-30%-a lehet. A formai követelményeket, valamint a hivatkozás módját a további fejezetekben részletesen ismertetjük.

**Anyag és módszer, valamint kutatási kérdések/célkitűzések**

Ebben a fejezetben a dolgozatban használt módszereket és eljárásokat szükséges ismertetni. A szekundér adatelemzésnél részletesen és rendszerezve le kell írni a felhasznált adatforrásokat és adatokat, a primér adatelemzés esetében pedig be kell mutatni az alkalmazott módszereket, eljárásokat, valamint a vizsgálat körülményeit és feltételeit. Ebben a fejezetben továbbá részletesen ki kell fejteni a ***Bevezető***ben megfogamazott kutatási célkitűzéseket/kérdéseket/hipotéziseket. (3-4 oldal terjedelemben)

**Eredmények és azok értékelése**

A fejezet a saját vizsgálatok és elemzések eredményeit tartalmazza. Az eredményeket célszerű táblázatokban összefoglalni, ábrákkal szemléltetni, azokat pedig részletesen bemutatni/leírni. Az eredményeket, a tudományterület sajátosságait is figyelembe véve, amennyiben az adatok lehetővé teszik, statisztikai módszerekkel is szükséges alátámasztani. Fontos, hogy a hallgató az eredményeit pontosan és áttekinthetően rögzítse, magyarázza és, amennyiben lehetséges, más vizsgálati eredményekkel is hasonlítsa össze. A fejezet lehetőleg a dolgozat terjedelmének legalább 50%-át képezze.

**Következtetések és javaslatok**

Ebben a fejezetben kell ismertetni a kapott eredmények alapján levont legfontosabb következtetéseket, a kutatási kérdések megválaszolását vagy a hipotézisek tesztelésének eredményeit, továbbá a témától függően javaslatokat kell tenni azok gyakorlati alkalmazására, illetve továbbfejlesztésére. Ennek a fejezetnek az ajánlott terjedelme 2-4 oldal legyen.

**Összefoglalás**

Az összefoglalás ne legyen hosszabb 2 oldalnál, a dolgozat lényegének tömör összefoglalását jelenti. Röviden ismertetni kell, hogy milyen körülmények között folytak a vizsgálatok és milyen kérdésekre terjedtek ki (célkitűzések, kutatási kérdések, elvégzett feladatok, alkalmazott módszerek). Ismertetni kell a fontosabb eredményeket, megállapításokat és a levont főbb következtetéseket, javaslatokat. Törekedni kell a tömör és világos megfogalmazásra.

**Irodalomjegyzék**

Az irodalomjegyzék kizárólag a hallgató által a dolgozatban hivatkozott forrásokat tartalmazhat. Az irodalomjegyzék összeállításának részletes követelményeit a *II.2 és II.3. fejezetek* tartalmazzák*.*  A javasolt tagolás az alábbi:

* Könyvek, cikkek, tanulmányok
* INTERNETES források (ebben az esetben a hivatkozásokra különös figyelmet kell fordítani, lehetőleg a szerző(k) és cím feltüntetésével kell megadni)
* Egyéb források, pl.: jogszabályok, statisztikai adatforrások, vállalati anyagok

**Mellékletek**

Ide kerülnek azok a nagyobb méretű táblázatok, ábrák, amelyek szövegközi elhelyezése nem megvalósítható, illetve nem célszerű. Továbbá itt helyezhetők el a kérdőíves felmérés alapjául szolgáló dokumentumok, valamint a statisztikai és matematikai számítások alaptáblái is, ha az szükséges. Egyes esetekben rövidebb szöveges dokumentumok (pl. szerződések, jogszabályi részletek) is helyet kaphatnak itt. Számozásuk az oldal jobb felső részén történjen a következő minta alapján: „1-es számú melléklet”. Ennek terjedelme maximum 15 oldal lehet.

## II.2. A szakdolgozat és disszertáció általános formai követelményei

A dolgozat szerkesztése az alábbi szempontok szerint történik:

**Papírméret:** A4

**Margók**: fent (top) 2 cm, lent (bottom) 2 cm, bal oldal (inside) 3,5 cm, jobb oldal (2 cm), Élőfej (Header) 1,5 cm, Élőláb (Footer) 1,5 cm.

**Betűformázás**: Times New Roman betűtípus, normál, 12-es betűméret, sorkizárt.

**Fejezetcímek** esetén: Times New Roman, félkövér, 12-es betűméret.

**Bekezdés:** térköz nélkül választjuk el egymástól a bekezdéseket, tabulátorral;

**Sorköz**: 1,5-ös sorköz. Javaslat: egy bekezdés maximum 10 sort tartalmazzon, és egyetlen gondolat kifejtésére épüljön. A mondatok világosak, logikusak legyenek és ne túlzottan hosszúak.

**Fejezetek:** mindig új oldalon kezdődjenek. A fejezetek számozása a mellékelt modellnek megfelelően történik.


**Lábjegyzetek formázása:** Times New Roman betűtípus, 10-es betűméret, sorkizárt.

**Táblázatok** és **ábrák** középre zárva, a számozás és cím felül, a táblázat/ábra alá pedig a forrás kerül**.** A szövegben történő hivatkozás pedig zárójelben, vagy anélkül, dőlt betűvel feltüntetve a táblázat vagy az ábra sorszámát és a táblázat vagy ábra kifejezést. A szöveg után egy sor kihagyásával kell elhelyezni a táblázat/ábra sorszámát, a táblázat/ábra kifejezést, valamint a táblázat/ábra nevét. Az ábrákat célszerű mindig irányított beillesztés/kép (enhanced metafile)-ként beilleszteni.

Amennyiben a táblázatban/ábrán szereplő információ a saját kutatás eredményeiből származik, a forráshoz azt írjuk: saját forrás/saját szerkesztés.

1. ***ábra: A low-cost járatok százalékos piaci részesedése az összes európai járatok esetében***

***Times New Roman, 11-es betűméret, félkövér, dőlt, középre zárt***



*Forrás: IFR, Eurocontrol /Statfor, 2007*

*Times New Roman, dőlt, 10-es betűméret, dőlt, középre zárt*

***6. táblázat:* *A forgóeszközök elemeinek részaránya***

***Times New Roman, 11-es betűméret, félkövér, dőlt, középre zárt***

|  |  |  |  |
| --- | --- | --- | --- |
| ***Részarányok*** | ***2007*** | ***2008*** | ***2009*** |
| Készletek aránya | 18.55 *%* | 10.29 % | 24.32 % |
| Követelések aránya | 14.00 % | 39.05 % | 9.13 % |
| Pénztár és bankszámlák aránya | 33.55 % | 14.30 % | 2.44 % |
| Rövidtávú pénzügyi befektetések aránya | 0 % | 0 % | 0 % |

*Forrás: saját számítás a MILDON K.F.T. 2007-2009-es periódusra vonatkozó pénzügyi mérlegei alapján*

*Times New Roman, dőlt, 10-es betűméret, dőlt, középre zárt*

**Formázás: táblázatok/ábrák címe:** Times New Roman, félkövér, dőlt 11-es betűméret;

**Forrás:** Times New Roman, normál, dőlt, 10-es betűméret.

A táblázatokat és az ábrákat külön kell megszámozni. Az így bemutatott információk nem haladhatják meg a 10-15%-ot a dolgozat terjedelméből. Ha ezeknek mégis jelentős szerepük van a dolgozatban, akkor ***Melléklet****ként* csatolhatóak. A végleges dolgozatot egyetlen dokumentumba szerkesztve, pdf formátumban egy CD-re kell másolni. A CD-t a borítékkal együtt a dolgozat második fedőlapjára ragasztjuk, mind a CD-re, mind pedig a borítékra fel kell tüntetni a hallgató nevét.

## II.3. A szakdolgozat és disszertáció hivatkozási módja és az irodalomjegyzék

A dolgozat megírásához felhasznált szakirodalmakra, forrásokra történő hivatkozás kötelező. A dolgozat megírásához használt, hivatkozott szakirodalmakat és forrásokat kötelező irodalomjegyzékben is feltüntetni. A korrekt idézés mindig hivatkozással történik, vagyis ha nem saját gondolatainkat közöljük, hanem más(ok)ét, más(ok) gondolatainak összefoglalását, azokból következtetéseket, akkor ezt a dolgozatunkban jelölnünk kell. Amennyiben nem tesszük, úgy a plagizálás vétségét követjük el, melyet az Egyetem szankcionál.

**Hivatkozás**

A dolgozatban a hivatkozás a következő módon történik:

*1 szerző esetén:* (Vezetéknév, évszám)

* A szerző vezetékneve normál (nem félkövér!), ezt követi a közlemény megjelenésének évszáma (pl.: Kotler, 2003; Fülöp, 2008)*;* kéttős nevű szerző esetében kötőjel (Bucur-Sabo, 2006).

*2 szerző esetén* (Vezetéknév1 és Vezetéknév2, évszám)

* Ha két szerző van, akkor mindkettő vezetéknevét ki kell írni, a két vezetéknevet és kötőszóval választjuk el, vessző, év (pl.: Szántó és Hinora, 2010).

*3 szerző esetén* (Vezetéknév1, Vezetéknév2 és Vezetéknév3, évszám)

* Ha három szerző van, akkor mindhárom vezetéknevét ki kell írni, az első két vezetéknevet vesszővel, az utolsó kettőt és kötőszóval választjuk el, vessző, év (pl.: Hunyadi, Mundruczó és Vita, 2001).

*3-nál több szerző esetén* (Vezetéknév1 *et al.*, évszám)

* Az első szerző vezetékneve nagybetűvel „*et al.*” (dőlt betűvel), vessző, szóköz, a közlemény megjelenésének évszáma (pl.: Bakacsi *et al,* 2005).

*A megállapított tényre hivatkozással:*

* A tény leírása, zárójel, majd a megjelenés évei szerint rendezett sorrendben, a szerzőket pontosvesszővel választjuk el. Például: Az informális gazdaság makroszintű elemzése nem új (lásd, pl. Castells, 1992; Sassen, 1992; Portes, 1994; Tillyi és Tilly, 1994; Centeno és Portes, 2003), számos mikroszintű tanulmány is készült ebben a tematikában (lásd, pl. Sik és Kelen, 1988, 1996a, 1996b; Spéder, 1993; Stănciulescu és Ilie, 2001; Pippidi *et al.*, 2001; Busse, 2001 stb.), amelyek elméleti és empirikus megközelítések révén egyaránt igyekeznek körülhatárolni a jelenséget.

*Egy szerzőnek (illetve első szerzőnek) ugyanazon évben megjelent több munkájára hivatkozás:*

* A szerző vezetékneve nagybetűvel, az évszám *„a”, „b”, „c”* stb. megjelöléssel az értekezésben megjelenő hivatkozások megfelelő sorrendjében (ez alapján az első hivatkozás megjelenése például Péter, 2010a; következő hivatkozás Péter, 2010b, stb.).

*Internetes hivatkozások:*

Az internetes források esetében is a szerzőt és a közlemény megjelenésének évét hivatkozzuk az előbbi pontoknak megfelelően, az internetes elérhetőség adatait csak az irodalomjegyzékben tüntetjük fel. Amennyiben a szerző nem azonosítható be, akkor a honlap nevére, zárójelben a megnézés évszámára hivatkozunk. Pl. WTO (2012). A pontos internetes elérési útvonalat ez esetben is csak az irodalomjegyzékben tüntetjük fel.

*Szószerinti idézetek*

* A szöveget idézőjelbe kell tenni. Adott mondatra vagy bekezdésre vonatkozó hivatkozás (csak nagyon indokolt esetben rövid, legfeljebb egy bekezdés, maximum 8-10 sor), azaz a zárójelben található hivatkozás után teszünk pontot és nem a hivatkozás (zárójel) előtt, valamint feltüntetjük az évszám után a pontos oldalszámot is. Például: (Péter, 2010b, p.36)

**Irodalomjegyzék**

Az irodalomjegyzékben az egyes szerzők vezetéknevének megfelelően ABC sorrendet kell alkalmazni, azon belül pedig fordított kronológiai sorrendet alkalmazunk. Csak olyan irodalom vehető fel a jegyzékbe, amit a hallgató felhasznált, és amelyre a dolgozatban hivatkozik. A felhasznált irodalom összeállításában a címek leírásakor alapvető követelmény, hogy a bibliográfiai tételek pontosan és ellenőrizhetően tartalmazzák az adatokat, amelyek alapján a visszakereshetőség biztosítható. A közlemények címét azon a nyelven kell közölni, amelyiken megjelent. Az alábbiakban példázzuk az irodalomjegyzék elkészítését.

1. EGYSZERZŐS KÖNYV:

Vezetéknév, Keresztnév kezdőbetűje. (év), *Könyv címe*, Kiadó, Megjelenés helye.

* Redman, P. (2006), *Good essay writing: a social sciences guide*, 3rd ed., Open University in assoc. with Sage, London.
* Kotler, P. (2015a), *Confronting capitalism,* AMACOM, New York.
* Kotler, P. (2015b), *Kotler on Marketing: How to Create, Win, and Dominate Markets,* The Free Press, New York.

1. TÖBBSZERZŐS KÖNYV:

*2 szerző*: Vezetéknév1, Keresztnév kezdőbetűje. és Vezetéknév2, Keresztnév kezdőbetűje. (év), *Könyv címe*, Kiadó, Megjelenés helye.

* Duffie, D. és Singleton, K.J. (2003), *Credit Risk Pricing, Measurement, and Management*, Princeton University Press, Princeton.

*3 Szerző:* Vezetéknév1, Keresztnév kezdőbetűje., Vezetéknév2, Keresztnév kezdőbetűje. és Vezetéknév3, Keresztnév kezdőbetűje. (év), *Könyv címe*, Kiadó, Megjelenés helye.

* Barker, R., Kirk, J. és Munday, R.J. (1988), *Narrative analysis*, 3rd ed., Indiana University Press, Bloomington.

*3-nál több szerző*: Minden szerző vezetéknevét és keresztnevének kezdőbetűjét fel kell tüntetni az irodalomjegyzékben (nem elég az *et al* használata)!

* Alkire, S., Foster, J., Seth, S., Santos, M.E., Roche, J.M. és Ballon, P. (2017), *Multidimensional* *Poverty Measurement and Analysis*, Oxford Univeristy Press, Oxford.

1. SZERKESZTETT KÖTET/KÖNYV:

Vezetéknév, Keresztnév kezdőbetűje. ed. (évszám) *Cím,* Kiadó, Megjelenés helye. Több szerző esetén alkalmazzuk a fenti szabályokat.

* Keene, E. ed., (1988), *Natural language,* University of Cambridge Press: Cambridge.
* Silverman, D.F. és Propp, K.K. eds., (1990). *The active interview*. Sage, Beverly Hills, CA.

1. KÖNYVFEJEZET, TANULMÁNY TANULMÁNYKÖTETBEN:

Vezetéknév, Keresztnév kezdőbetűje. (év), Fejezet címe, in Szerkesztő Vezetékneve, Keresztnév kezdőbetűje. (Ed.) (évszám, ahol nem egyezik) *Könyv címe*, kiadó, közlés helye, oldalszámok.

* Smith, J. (1975), A source of information, in Jones, W. (Ed.) (2000) *One hundred and one ways to find information about health,* Oxford, Oxford University Press, pp. 56-88.
* Vrolijk, H.C.J. és Poppe, K.J. (2008), Income volatility and income crises in the European Union, in Meuwissen, M.P.M., van Asseldonk, M.A.P.M. és Huirne, R.B.M. (Eds.), *Income stabilisation in European agriculture*, Wageningen Academic Publisher, The Netherlands, pp.33-54.

1. FOLYÓIRATCIKK:

Vezetéknév, Keresztnév kezdőbetűje. (év), Tanulmány/cikk címe, *Folyóirat címe*, Évfolyam, lapszám, oldalszámok.

* Boughton, J. M., (2002), The Bretton Woods proposal: an in depth look, *Political Science Quarterly,* 42 (6), pp.564-78.
* Perry, C., (2001), What health care assistants know about clean hands, *Nursing Times,* 25 May, 97(22), pp.63-64.

1. KONFERENCIAELŐADÁS:

Vezetéknév, Keresztnév kezdőbetűje., (évszám), Előadás címe, in *Konferenciakötet címe,* konferencia helyszíne, időpontja, kiadó, megjelenés helye.

* Brown, J., (2005), Evaluating surveys of transparent governance, in UNDESA (United Nations Department of Economic and Social Affairs) *6th Global forum on reinventing government: towards participatory and transparent governance*. Seoul, Republic of Korea 24-27 May 2005, United Nations, New York.

1. SZAKDOLGOZAT, DISSZERTÁCIÓ:

* Richmond, J., (2005). *Customer expectations in the world of electronic banking: a case study of the Bank of Britain.* Ph. D. Chelmsford: Anglia Ruskin University.

1. INTERNETES ANYAGOK:

* Internetes forrás

Vezetéknév, Keresztnév kezdőbetűje., (a publikáció éve), *A cikk/tanulmány címe* [on-line], közzétevő intézmény, közzététel helye, Elérhetőség: URL, [a hozzáférés dátuma – oldalszám (ha rendelkezésre áll)]

Lavender, L. (1999), *Role play* [on-line]. Royal University, London, Elérhetőség/hozzáférés: http://travel.com.travel.co.uk/training/training:index.html [Letöltve/elolvasva: 2003. július 27.].

* E-könyv

Vezetéknév, Keresztnév kezdőbetűje., (évszám) *Cím,* [on-line] Kiadó vagy közzétevő intézmény, közzététel helye, Elérhető: URL, [a hozzáférés dátuma – oldalszám (ha rendelkezésre áll)].

Fishman, R., (2005), *The rise and fall of suburbia*, [e-book] Chester, Castle Press.

Elérhető: University Library/Digital Library/e-books http://libweb.anglia.ac.uk / E-books

[Letöltve/elolvasva: 2017. június 5.].

* PDF-anyag

Department of Health, (2008). *Health inequalities: progress and next steps*. [pdf] London: Department of Health.

Elérhető: http://www.dh.gov.uk/en/Publicationsandstatistics/Publications/PublicationsPolicyAndGuidance/DH\_085307

[Letöltve/elolvasva: 2017. június 5].

* Elektronikus folyóiratcikk

Vezetéknév, Keresztnév kezdőbetűje., (évszám), a tanulmány/cikk címe*, a folyóirat címe* (ha rendelkezésre áll) [on-line], a folyóirat évfolyama és száma (ha rendelkezésre áll), oldalszám, URL [a hozzáférés dátuma].

Jenkings, R.,(1989). Clashing with caching. *ARIADNE,* [Online] 10 September, Issue 21.

Elérhető: http://www.ariadne.ac.uk/issue21/web-cache/ [Letöltve/elolvasva: 2017. június 5].

# Végső rendelkezések

A dolgozat bemutatására szánt maximális idő 10-12 perc, a bemutatás audio-vizuális eszközök segítségével is történhet (számítógép, video, projektor). A megvédéshez egy maximum 12-15 oldalas PowerPoint (PPT) vagy Prezi bemutatót kell készíteni. Ajánlott, hogy a felirat 5-6 méterről látható legyen, a betűk minimum 14-es méretűek legyen, a szövegben ne legyenek helyesírási hibák, legyen összhang a szövegen belül, a képek és az ábrák eloszlásában.

A szóbeli megvédés legyen dinamikus, lényegre törő, világos megfogalmazású, anélkül, hogy az információ leolvasása csak a képernyőről történjen vagy más segédeszközök felhasználásával. Továbbá figyelni kell az öltözetünkre, megjelenésünkre, a gesztikulációra, a hanghordozásra, amely legyen moderált és hallható.

Rövid idő alatt, 1-2 percben össze kell foglalni a dolgozat mondanivalóját, a hangsúlyt a saját kutatási részre és az elemzésre kell fektetni. A végszó a következtetéseké és azoké a javaslatoké legyen, amelyek felmerültek és megfogalmazódtak a dolgozat írása során. A végén az előadó megköszöni a hallgatóság figyelmét.

A bemutató után következnek a kérdések és a hozzászólások a bizottság és a hallgatóság részéről. A logikusan és koherensen megfogalmazott válaszok tárgyilagosak legyenek.

# Mellékletek

1-es melléklet

**Fedőlap – fekete**

**Felirat – aranyozott színű betűk**

**UNIVERSITATEA CREŞTINĂ PARTIUM**

FACULTATEA DE ŞTIINŢE ECONOMICE ȘI SOCIALE

SPECIALIZAREA: MANAGEMENT / ECONOMIA COMERȚULUI, TURISMULUI ȘI SERVICIILOR / FINANȚE ȘI BĂNCI

SAU

SPECIALIZAREA: MANAGEMENTUL DEZVOLTĂRII AFACERILOR / ADMINISTRAREA AFACERILOR ÎN TURISM

Times New Roman, Normal, Regular, Bold, 16 pt

Times New Roman, Normal, Regular, 16 pt

Times New Roman, Normal, Regular, 14 pt

**LUCRARE DE LICENŢĂ / DISERTAȚIE**

Times New Roman, Regular, Bold, 20 pt

|  |  |
| --- | --- |
| **Coordonator ştiinţific:** Times New Roman, Regular, Bold,14 pt |  |
| **Conf. Univ. Dr. Nume Prenume** |  |
|  | **Absolvent:** |
|  | **Nume Prenume** |

**2019**

BELSŐ CÍMLAP – ROMÁN NYELVEN

**UNIVERSITATEA CREŞTINĂ PARTIUM**

FACULTATEA DE ŞTIINŢE ECONOMICE ȘI SOCIALE

SPECIALIZAREA: MANAGEMENT / ECONOMIA COMERȚULUI, TURISMULUI ȘI SERVICIILOR / FINANȚE ȘI BĂNCI

SAU

SPECIALIZAREA: MANAGEMENTUL DEZVOLTĂRII AFACERILOR / ADMINISTRAREA AFACERILOR ÎN TURISM

Times New Roman, Normal, Regular, Bold, 16 pt

Times New Roman, Normal, Regular, 16 pt

Times New Roman, Normal, Regular, 14 pt

**LUCRARE DE LICENŢĂ / DISERTAȚIE**

Times New Roman, Regular, Bold, 18 pt

**TITLUL LUCRĂRII**

Times New Roman, Regular, Bold, 16 pt

|  |  |
| --- | --- |
| **Coordonator ştiinţific:** Times New Roman, Regular, Bold, 12 pt |  |
| **Conf. Univ. Dr. Nume Prenume** |  |
|  | **Absolvent:** |
|  | **Nume Prenume** |

**2019**

BELSŐ CÍMLAP – MAGYAR NYELVEN

**PARTIUMI KERESZTÉNY EGYETEM**

GAZDASÁG- ÉS TÁRSADALOMTUDOMÁNYI KAR

MENEDZSMENT / KERESKEDELMI, TURISZTIKAI ÉS SZOLGÁLTATÓ EGYSÉGEK GAZDASÁGTANA / BANK ÉS PÉNZÜGY SZAK

VAGY

VÁLLALKOZÁSOK FEJLESZTÉSÉNEK MENEDZSMENTJE / IDEGENFORGALMI GAZDÁLKODÁS SZAK

Times New Roman, Normal, Regular, Bold, 16 pt

Times New Roman, Normal, Regular, 16 pt

Times New Roman, Normal, Regular, 14 pt

**ÁLLAMVIZSGA DOLGOZAT / DISSZERTÁCIÓ**

Times New Roman, Regular, Bold, 18 pt

**A DOLGOZAT CÍME**

Times New Roman, Regular, Bold, 16 pt

|  |  |
| --- | --- |
| **Témavezető tanár:** Times New Roman, Regular, Bold, 12 pt |  |
| **Dr. Vezetéknév Keresztnév – egyetemi docens** |  |
|  | **Készítette:** |
|  | **Vezetéknév Keresztnév** |

**2019**

**3. oldal**

**TARTALOMJEGYZÉK**

Introducere.......................................................................................................................................3

Bevezetés ........................................................................................................................................4

Rövidítések jegyzéke.......................................................................................................................5

Ábrák jegyzéke 6

Táblázatok jegyzéke 7

**1**.[**Isdnfxxxxxxxxxxxxxxxxxxx** 9](#_Toc390649179)

1.1 [Idfgxxxxxxxxxxxxxxxxx 10](#_Toc390649180)

1.2 [Anb xxxxxxxxxxxxxxxx](#_Toc390649181) 11

1.3 [Mdsxxxxxxxxxxxxxxxxx](#_Toc390649182) 12

[**2. A xxxxxxxxxxxxxxxxxxxxx**](#_Toc390649183) 16

2.1 [B xxxxxxxxxxxxxxxxxx](#_Toc390649184) 17

2.2 [A xxxxxxxxxxxxxxxxxx](#_Toc390649185) 19

2.3 [F xxxxxxxxxxxxxxxxxx](#_Toc390649186) 20

2.3.1 [Ah xxxxxxxxxxxxx](#_Toc390649187) 21

2.3.2 [Abxxxxxxxxxxxxx](#_Toc390649188) 23

**3**. [**Kxxxxxxxxxxxxxxxxxxxxx**](#_Toc390649189) 26

3.1 [Kxxxxxxxxxxxxxxxxxx](#_Toc390649190) 27

3.1.1.[Kaxxxxxxxxxxxxxx](#_Toc390649191) 30

3.1.2 [Kbxxxxxxxxxxxxxx](#_Toc390649192) 35

3.2 [X xxxxxxxxxxxxxxxxx](#_Toc390649193) 40

3.3 [Cmxxxxxxxxxxxxxxxx](#_Toc390649194) 42

3.4 [H xxxxxxxxxxxxxxxxx](#_Toc390649195) 46

**4.** [**D xxxxxxxxxxxxxxxxxxxx**](#_Toc390649196) 50

4.1 [G xxxxxxxxxxxxxxxxx](#_Toc390649197) 52

4.2 [N xxxxxxxxxxxxxxxxx](#_Toc390649198) 56

4.3 [A xxxxxxxxxxxxxxxxx 60](#_Toc390649199)

**Következtetések és javaslatok**

**Összefoglalás**

**Irodalomjegyzék**

**Mellékletek**

A dolgozatot csak a tartalomjegyzéktől kezdődően számozzuk, a számozás pedig a 3-as számmal indul.